laion/Wikipedia-Exotic huggingface dataset:
פסגת מרסד

פסגת מרסד (באנגלית: Merced Peak) היא פסגה ברכס קלארק, בשטח הפארק הלאומי יוסמיטי, במחוז מדרה, במדינת קליפורניה שבארצות הברית. גובהה של הפסגה 3,567 מטרים מעל פני הים, והיא הגבוהה בפסגות רכס קלארק (הפסגה גבוהה משלוש הפסגות הגבוהות האחרות שברכס: פסגת רד, שגובהה 3,566 מטרים מעל פני הים; פסגת גריי שגובה 3,527 מטרים מעל פני הים; והר קלארק שגובהו 3,512 מטרים מעל פני הים). לפי מקורות אחרים גובהה של הפסגה 3,574 מטרים מעל פני הים; והיא הפסגה ה-2,911 בגובה בארצות הברית, וה-451 בגובהה בקליפורניה. פסגת מרסד ממוקמת בסמוך לגבול הדרומי של הפארק הלאומי יוסמיטי, בסמוך לאגמי אוטוויי; פסגת מרסד ממוקמת 0.8 קילומטרים מדרום לפסגת אוטוויי. מסלולי הליכה מהר קוורץ (Chiquito pass) דרך מעבר צ'יקיטו (Quartz Mountain), וכן שני מסלולי ההליכה היוצאים לנקודת גליישר, מובילים לפסגת ההר. פסגת מרסד נקראת על שם נהר מרסד. שמו של הנהר ניתן לו ב-29 בספטמבר 1806, על ידי משלחת חקר בהנהגתו של גבריאל מורגה (Gabrial Moraga). מורגה קרא לנהר "נהר גבירתנו של החסד" (Rio de Nuestra Señora de la Merced ) - בספרדית "מרסד" משמעו חסד, על שם חג נוצרי שהוקדש למרים אם ישו (המכונה בנצרות גם "גבירתנו של החסד"), החל ב-24 בספטמבר. • R. J. Secor, The High Sierra: Peaks, Passes, Trails, PP 28, 409 • United States. National Park Service, Merced Wild and Scenic River, P 193 • Kathy Morey, Mike White, Stacey Corless, Thomas Winnett, Sierra North: Backcountry Trips in California's Sierra Nevada פסגת מרסד באתר הסקר הגאולוגי של ארצות הברית פסגת מרסד באתר summitpost פסגת מרסד באתר peakbagger פסגת מרסד באתר peakery (תצלומים, מפות, ומרחק לאתרים סמוכים) מפה טופוגרפית של אזור פסגת מרסד תרשים הנוף הנשקף מפסגת מרסד באתר peakvisor מפה טופוגרפית תלת־ממדית של אזור פסגת מרסד תרשים מסלול ההליכה סביב פסגת מרסד, ומידע על המסלול באתר alltrails תרשימי מסלולי ההליכה סביב פסגת מרסד באתר backpacker פסגת מרסד באתר mindat תחזית מזג אוויר עדכנית ארוכת טווח עבור פסגת מרסד (לפי גבהים) מידע גאוגרפי מידע גאוגרפי על פסגת רד מידע גאוגרפי על פסגת גריי מידע גאוגרפי על הר קלארק מקור לגובה הפסגה, מקור לוגה הפסגה מידע השוואתי על גובה הפסגה • Erwin Gustav Gudde, California Place Names: The Origin and Etymology of Current Geographical Names' P 199
אל-עולא

אל-עולא (בערבית: ٱلْعُلَا, תעתיק מדויק: אלעֻלַא) היא עיר במחוז אל-מדינה שבצפון-מערב ערב הסעודית. היא יושבת על דרך הבשמים ההיסטורית, ומשתרעת על פני 2,391 קילומטרים רבועים (923 מילים רבועים). לפי מפקד האוכלוסין האחרון משנת 2022 התגוררו בעיר 40,760 בני אדם, מה שהופך אותה לעיר השלישית בגודלה במחוז אל-מדינה, אחרי אל-מדינה וינבוע. אל-עולא העיר העתיקה ומוקפת החומה נוסדה במאה השישית לפני הספירה, נווה מדבר בעמק המדבר, עם אדמה פורייה ומקורות מים רבים. היות שהייתה ממוקמת על על דרך הבשמים ההיסטורית, רשת המסלולים שאפשרה סחר בתבלינים, משי ופריטי יוקרה אחרים דרך ערב, מצרים והודו. ההיסטוריה של נווה מדבר זה חולקה למספר תקופות. הממלכה הדדנית משתרעת על פני המאות השביעית והשישית לפני הספירה. דדן מוזכר ב"כתובות הרן". באלה מסופר כיצד נבונאיד מלך בבל ערך מסע צבאי בצפון ערב בשנת 552 לפני הספירה לערך, וכבש את תימא דדן ואת ית'ריב. ארבע מאות השנים הבאות, עד לסביבות 100 לפני הספירה, היו תקופת ממלכת ליהיאן (שם נוסף לעם הדדני). הנבטים היו אדוני האזור לפחות עד שנת 106 לספירה, כאשר הרומאים כבשו את בירתם פטרה. הנבטים הפכו את חגרה (מדאאן סאלח של ימנו), לבירתם השנייה. מרכז הכוח של האזור עבר לפיכך לחגרה הממוקמת כ-22 ק"מ צפונית לאל-עולא. התייר האירופי הראשון של ימינו שתיאר את העיר היה צ'ארלס מונטאגו דייטי בשנת 1876. צ'ארלס הובר היה באל-עולא בשנים 1881–1882. הוא חזר בשנת 1883 בליווי יוליוס יואטינג. בשנת 1968 צוות ארכאולוגים מאוניברסיטת לונדון חקר כחמש עשרה כתובות. ב-11 בפברואר 2019 השיק נסיך הכתר של סעודיה מוחמד בן סלמאן את חזון AlUla הכולל אתר נופש ושמורת טבע בשם שארעאן. החזון כולל גם הקמת הקרן הגלובלית להגנה והחזרה לטבע של הנמר הערבי. נסיך הכתר אף ערך פסגת שלום אזורית של מנהיגי מדינות המפרץ בינואר 2021 שבה סוכם על הסרת חרם בן שלוש שנים על קטר. דדן נבטים מסילת הרכבת החיג'אזית מדיה וקבצים בנושא אל-עולא בוויקישיתוף שירין פלאח סעב, אל עולא: נווה המדבר של יורש העצר הסעודי, באתר הארץ, 6 באוקטובר 2024 Medina Region (Saudi Arabia): Places in Governorates - Population Statistics, Charts and Map, citypopulation.de Heritage Sites in AlUla, Saudi Arabia | ExperienceAlUla.com, experiencealula.com العلا.. عروس الجبال.. عاصمة الآثار.. مدينة الأربعين عينًا [Al-ʿUla .. Bride of the mountains .. The capital of monuments .. The city of forty Ain]. Al Madina. 1 בדצמבר 2013. אורכב מ-המקור ב-13 בינואר 2018. נבדק ב-10 במאי 2019. {{cite news}}: (עזרה) Gadd, C. J. (1958), The Harran Inscriptions of Nabonidus, vol. 8, Anatolian Studies, p. 59 Launching the Vision for Saudi Arabia's ancient Al-Ula city, Arab News, ‏2019-02-10 (באנגלית) Al Ula Vision... Saudi Arabia gift to world, Saudigazette, ‏2019-02-11 (באנגלית) הפלסטינים מברכים על הסכם "אל עולא" לפיוס במפרץ הפרסי, באתר ערוץ 20
יחסי ארמניה–פורטוגל

יחסי ארמניה ופורטוגל הם היחסים הדיפלומטיים שבין ארמניה לפורטוגל. בשום מדינה אין שגריר תושב. ארמניה מיוצגת בפורטוגל באמצעות שגרירותה ברומא (איטליה). פורטוגל מיוצגת בארמניה באמצעות שגרירותה במוסקבה (רוסיה). בנוסף פורטוגל מיוצגת בארמניה דרך קונסוליית הכבוד שלה ברחוב נלבנדיאן בירוואן. הקונסול הוא מר סמואל סמואליאן. פורטוגל, הכירה רשמית בעצמאותה של ארמניה ב-10 באוגוסט 1920 "ונכנסה לברית חגיגית, לא רק של כבוד, אלא כדי לשמור כנגד תוקפנות חיצונית, את שלמותה הטריטוריאלית ועצמאותה הפוליטית של ארמניה ..." אחד הארמנים הבולטים שהתגוררו בפורטוגל היה קאלוסט גולבנקיאן. הוא היה איש עסקים ופילנתרופ ארמני עשיר, שהפך את ליסבון למרכז של עסקיו. הוא הקים ארגון צדקה בינלאומי, קרן קלוסט גולבנקיאן, בליסבון. הוא גם ייסד את מוזיאון קלוסט גולבנקיאן בליסבון. שר החוץ הארמני ורטן אוסקניאן ביקר בליסבון בנובמבר 2000 ונפגש עם נשיא פורטוגל ז'ורז'ה סמפאיו ושר החוץ ז'יימה גאמה. ב-10 ביולי 2001 אמר הנשיא רוברט קוצ'ריאן כי ארמניה מייחסת חשיבות רבה לפיתוח היחסים עם פורטוגל. שר החוץ הארמני ורטן אוסקאניאן נפגש עם משלחת פורטוגלית ב-11 ביולי 2001 במטרה לשפר את היחסים הכלכליים הדו צדדיים. יו"ר הפרלמנט הפורטוגלי, ז'ואאו בוסקו מוטה אמרל, שוחח ב-19 ביוני 2002 עם שגריר ארמניה על פיתוח וחיזוק היחסים הבין-פרלמנטריים הארמנים-פורטוגזים. מדיה וקבצים בנושא יחסי ארמניה–פורטוגל בוויקישיתוף Tlm.-' .-', Special to-'Je New York (1955-07-21). "Calouste Gulbenkian Dies at 86; One of Richest Men in the WOrld; oit Financier, ACoUedor Lived in Obscurlty,'DOe in Rented Automo{{e i j' t o (Published 1955)". The New York Times (באנגלית אמריקאית). ISSN 0362-4331. נבדק ב-2021-01-06. Cookies not enabled?, verify1.newsbank.com
אפרטורה וקלאוסורה

אפרטורה וקלאוסורה (Apertura y Clausura; "פתיחה" ו"סגירה" בספרדית) הן שמות שני חלקי עונת הכדורגל במספר ליגות באמריקה הלטינית. מאז ראשית שנות התשעים של המאה העשרים החלו ליגות כדורגל רבות באזור זה, כולל אלו במקסיקו, בארגנטינה (בעבר) ובפרגוואי, לחלק את עונת הכדורגל לשני חלקים, כאשר מוענק תואר אליפות לכל אחת בנפרד. בהאיטי דוברת הצרפתית, אלו נקראות ה"אוברטור" וה"קלוטור". אפרטורה נערכת במחצית הראשונה של השנה האזרחית בצ'ילה, בפרגוואי, בקולומביה, באקוודור ובפרו והקלאוסורה במחצית השנייה, ואילו בארגנטינה (בזמן שהתקיימה השיטה), בבוליביה ובמקסיקו האפרטורה נערכת במחצית השנייה של השנה והקלאוסורה בראשונה. בכל ליגה 20 קבוצות, כאשר הראשונה בתום 19 משחקים בכל ליגה היא האלופה ואילו השתיים האחרונות יורדות לליגות המשנה. בליגת העל הארגנטינאית הפכו האפרטורה והקלאוסורה בעונות 2012/13 ו-2013/14 ל"איניסיאל ופינאל" בהתאמה. אחריהם נערך טורניר קצר נוסף במחצית השנייה של 2014 המכונה "טורניר מעבר" (Trancision), כמעבר בין הטורנירים הקצרים לארוכים. בהתאם לכך, בשנת 2015 התבטלה לחלוטין החלוקה לשתי אליפויות ונוסד טורניר שמתפרס על שנה שלמה. בליגת העל המקסיקנית, בין השנים 1996 ו-2002, נקרא הטורניר הראשון (ששוחק במחצית השנייה של השנה) "אינביירנו" (Invierno, חורף), והשני - "וראנו" (Verano, קיץ). ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
יחסי ארמניה–שוודיה

יחסי ארמניה–שוודיה הם יחסי החוץ בין ארמניה ושוודיה. שתי המדינות כוננו יחסים דיפלומטיים ב-10 ביולי 1992. בשנת 2010 הכירה שוודיה ברצח העם הארמני. בשנת 2014 פתחה שוודיה שגרירות בירוואן. בסביבות 5,000–8,000 ארמנים חיים בשוודיה. שתי המדינות הן חברות מלאות במועצת אירופה. ארמניה מחזיקה בשוודיה שגרירות בסטוקהולם. שוודיה מחזיקה בארמניה שגרירות בירוואן. מדיה וקבצים בנושא יחסי ארמניה–שוודיה בוויקישיתוף שגרירות שוודיה בגאורגיה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ארמניה–סוריה

יחסי ארמניה–סוריה הם היחסים הדיפלומטיים שבין ארמניה לסוריה. לארמניה יש שגרירות בדמשק וקונסוליה כללית בחלב. בשנת 1997 פתחה סוריה שגרירות בירוואן. שר החוץ הסורי פארוק א-שרע ביקר בארמניה במרץ 1992. סוריה כוננה יחסים דיפלומטיים עם ארמניה זמן קצר לאחר קריסת ברית המועצות. נשיא סוריה חאפז אל-אסד שמר על יחסים טובים בין השאר בגלל הקהילה הארמנית הגדולה בסוריה. בסוריה חיים כ-120,000 איש ממוצא ארמני. הם מרכיבים רוב בעיירות כסב (אנ') ויעקוביה (אנ'), ולוקחים חלק בחיים הפוליטיים של סוריה. בתקופת רצח העם הארמני השתמשה האימפריה העות'מאנית בסביבות העיר דיר א-זור שבסוריה כשדות ההריגה העיקריים של הארמנים. הערבים הילידים הסתתרו ותמכו בארמנים. מתחם זיכרון לזכר הטרגדיה הזו נפתח בעיר. הוא תוכנן על ידי סרקיס בלמנוקיאן ונחנך רשמית בשנת 1990 בנוכחות הקתוליקוס השל הכנסייה האפוסטולית הארמנית. המתחם מכיל עצמות ושרידים שהושגו ממדבר דיר א-זור של קורבנות רצח העם והפך ליעד עלייה לרגל עבור ארמנים רבים לזכר מתיהם, לפני שנהרס חלקית על ידי המדינה האסלאמית. ערך מורחב – מלחמת האזרחים בסוריה למרות מלחמת האזרחים הסורית המתמשכת במדינה, שגרירות ארמניה עדיין פתוחה בדמשק והמדינות מקיימות יחסים דיפלומטיים. לאחר ניצחונו של הנשיא בשאר אל-אסד בבחירות לנשיאות סוריה בשנת 2014, בירך נשיא ארמניה סרז' סרקיסיאן את אסד באומרו: "אני מאחל לך [בשאר אל-אסד] בריאות טובה והצלחות ואני מאחל לעם הסורי הידידותי שלום נצחי." ארמניה סיפקה גם טונות של סיוע הומניטרי לסוריה לאורך כל מלחמת האזרחים, ובמיוחד העבירה 40 טונות של סיוע הומניטרי כולל סיוע ומוצרי מזון בשנת 2017. שגריר ארמניה ארשק פולדיאן הצהיר כי הסיוע "היה תחת הוראות הנשיא ארמניה והוענק על ידי העם הארמני." ערכים מורחבים – רצח העם הארמני, מלחמת נגורנו קרבאך (2020) סוריה הכירה ברצח העם הארמני בשנת 2015, והפכה למדינה הערבית השנייה אחרי לבנון שעשתה זאת, צעד שנתפס בחיוב על ידי ארמניה. זה קרה על רקע מתיחות היחסים בין סוריה וטורקיה. ממשלת טורקיה כעסה על ההכרה. ארמניה מואשמת על ידי טורקיה וגם אזרבייג'ן בכך שהיא מאפשרת לפליטים סורים להתיישב מחדש בנגורנו קרבאך, על רקע מתיחות דיפלומטית בין טורקיה לסוריה. בשנת 2020, כאשר פרצה מלחמת נגורנו קרבאך השנייה, הביע מנהיג סוריה בשאר אל-אסד את תמיכתו בארמניה, והאשים את טורקיה בשליחת מחבלים לאזור. מדיה וקבצים בנושא יחסי ארמניה–סוריה בוויקישיתוף Zisser 1995, p. 733. Monument and Memorial Complex at Der Zor, Syria, www.armenian-genocide.org Public Radio of Armenia, Public Radio of Armenia (באנגלית) Manar, Armenia sends 40 tons of humanitarian aid to Syrian people, Syrian Arab News Agency, ‏9 ביוני 2017 (באנגלית) Syria Armenians move to Nagorno-Karabakh: Azerbaijan - World News, Hürriyet Daily News (באנגלית) Al-Monitor Staff, Assad accuses Turkey of instigating Nagorno-Karabakh conflict, Al-Monitor, ‏7 באוקטובר 2020 (באנגלית)
גילדת מבקרי הקולנוע של רוסיה

גילדת מבקרי הקולנוע (ברוסית: Гильдия киноведов и кинокритиков России) הוא ארגון רוסי של מבקרי קולנוע מקצועיים, שבסיסו במוסקבה. חבר בפדרציה הבינלאומית למבקרי קולנוע FIPRESCI מאז 1999. הגילדה מבקרת סרטים רוסיים וזרים. החל משנת 1998 החלה הגילדה להעניק פרסים שנתיים בכמה קטגוריות. הפרסים נקראו "ראם הזהב" או "טלה הזהב" בשנים 1998–2004 והחל משנת 2005, שונה שם הפרס ל"פרס הפיל הלבן" והוא אחד העיקריים בתחום הקולנוע במדינה. אתר האינטרנט הרשמי של גילדת מבקרי הקולנוע של רוסיה (ברוסית) Белый Слон [White Elephant]. Guild of Film Critics Russia (ברוסית). נבדק ב-2017-03-11. ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
גילדת המפיקים של רוסיה

גילדת המפיקים של רוסיה (ברוסית: Гильдия продюсеров России) היא גילדה רוסית של מפיקי קולנוע מקצועיים, שבסיסה במוסקבה. הגילדה הוקמה ב-14 בספטמבר 1996, ומאז שנת 2007 היא חברה בפדרציה הבינלאומית של התאחדיות מפיקי הקולנוע, שנוצרה בשנת 1933. אתר האינטרנט הרשמי של גילדת המפיקים של רוסיה (ברוסית) גילדת המפיקים של רוסיה, ברשת החברתית פייסבוק גילדת המפיקים של רוסיה, ברשת החברתית אינסטגרם גילדת המפיקים באתר film.ru (ברוסית) ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
יחסי ארמניה–טג'יקיסטן

יחסי ארמניה–טג'יקיסטן מתייחסים ליחסים הדיפלומטיים שבין ארמניה לטג'יקיסטן. שתי המדינות כוננו יחסים דיפלומטיים ב-12 באוקטובר 1992. שתי המדינות נמצאות במספר ארגונים בינלאומיים ואזורים, כגון האומות המאוחדות, OSCE,‏ CSTO ו-EEA. ארמניה מיוצגת בטג'יקיסטן באמצעות שגרירותה באשגבאט, טורקמניסטן ויש לה קונסוליית כבוד בדושנבה. טג'יקיסטן מיוצגת בארמניה באמצעות שגרירותה במוסקבה, רוסיה. נשיא ארמניה רוברט קוכריאן (אפריל 2002) שר החוץ ורטן אוסקניאן (אפריל 2003) נשיא ארמניה סרז' סרקיסיאן (אוגוסט 2011) נשיא ארמניה סרז' סרקיסיאן (ספטמבר 2015) נשיא טג'יקיסטן אמומאלי רחמון (2003) נשיא טג'יקיסטן אמומאלי רחמון (2004) נשיא טג'יקיסטן אמומאלי רחמון (2005) נשיא טג'יקיסטן אמומאלי רחמון (2010) נשיא טג'יקיסטן אמומאלי רחמון (2017) מדיה וקבצים בנושא יחסי ארמניה–טג'יקיסטן בוויקישיתוף Кавказский Узел, В Душанбе прибыл президент Республики Армения, Кавказский Узел Tajikistan - Bilateral Relations - Ministry of Foreign Affairs of the Republic of Armenia, web.archive.org, ‏25 בספטמבר 2017 Sargsyan: Relations between Armenia and Tajikistan are entering new level, news.am (באנגלית)
יחסי איחוד האמירויות הערביות – תוניסיה

יחסי איחוד האמירויות הערביות–תוניסיה הם יחסי החוץ בין איחוד האמירויות הערביות לתוניסיה. היחסים בין המדינות החלו רשמית ב-14 ביוני 1972. תוניסיה יוצגה על ידי שר החוץ שלה בהודעה על הקמת איחוד האמירויות הערביות ב-2 בדצמבר 1971. לאחר המהפכה התוניסאית בשנת 2011 הדרדרו היחסים בין המדינות, במיוחד עם עליית תנועת האננה האסלאמית לשלטון. הידרדרות זו הגיעה לשיאה ב-27 בספטמבר 2013, כאשר איחוד האמירויות הערביות החזירה את שגרירה בתוניסיה, בתגובה להצהרותיו של נשיא תוניסיה מונצף מרזוקי במהלך העצרת הכללית של האו"ם בה קרא לשחרר את נשיא מצרים המודח מוחמד מורסי, שהודח במהלך ההפיכה בשנת 2013. ב-22 בדצמבר 2017 החליטה חברת אמירטס למנוע מנשים תוניסאיות לעלות על מטוסיה מטעמי ביטחון, מה שעורר גל של כעס בתוניסיה. בתגובה להחלטה זו החליטה ממשלת תוניסיה, למנוע את כניסת מטוסי אמירטס למדינה, עד שהחברה הצליחה למצוא פתרון הולם להפעלת טיסותיה בהתאם לחוקים ואמנות בינלאומיים. החלטת ממשלה זו זכתה לתמיכה נרחבת נפוצה ברשתות החברתיות. ב-25 בדצמבר אמר שר החוץ של תוניסיה, חמיס אל-ג'והינאווי, כי איחוד האמירויות התנצלה. ב-3 בינואר 2018 פרסם אתר החדשות Arabi 21 את מה שהוא רואה כמסמך אמירתי מסווג המציג הערכה למצב ותוכנית רשמית להתמודדות עם המשבר. ב-4 בינואר, הודיעו משרדי החוץ של שתי המדינות על חידוש הטיסות עבור חברת אמירטס, לאחר שהסכימה לכבד חוקים והסכמים בינלאומיים. איחוד האמירויות הערביות מחזיקה בתוניסיה שגרירות בתוניס. תוניסיה מחזיקה באיחוד האמירויות הערביות שגרירות באבו דאבי וקונסוליה כללית בדובאי. אתר על יחסי מדינות
ניק קסאווטס

ניקולס דייוויד רולנד קסאווטס (באנגלית: Nicholas David Rowland Cassavetes; נולד ב-21 במאי 1959) הוא שחקן, במאי, מפיק, סופר ותסריטאי אמריקאי. קסאווטס נולד בניו יורק, בנם של השחקנית ג'ינה רולנדס והשחקן ובמאי הקולנוע היווני-אמריקאי ג'ון קסאווטס. כילד, הוא הופיע בסרטו של אביו, "בעלים" בשנת 1970. בנעוריו בילה עם אביו ואימו בסט הצילומים. קסאווטס החליט בתחילה שהוא לא רוצה להיכנס לתחום הקולנוע ובמקום זאת הוא למד באוניברסיטת סירקיוז במלגת כדורסל. הקריירה האתלטית שלו הסתיימה לאחר פציעה, והוא החליט לחשוב מחדש על שאיפותיו, ובסופו של דבר החליט ללמוד היכן שלמדו הוריו, האקדמיה האמריקאית לאמנויות הדרמה בניו יורק. הוא הופיע בין השאר בסרטים עימות חזיתי ו"מאסר עולם". הוא ביים כמה סרטים, ביניהם "ג'ון קיו", אלפא דוג, "היומן" ו"שומרת אחותי". הוא גם עיבד את התסריט לסרט "שאיפות" וכתב את הדיאלוג לקליפ של ג'סטין טימברלייק, "What Goes Around... Comes Around". קאסאווטס סיים במקום החמישי בטורניר הפוקר העולמי (WPT). הוא שיחק את עצמו בפתיחת העונה השביעית של סדרת הטלוויזיה "הפמליה" של רשת HBO ובסרט "בדרך לחתונה עוצרים בבנגקוק", והחליף את ליאם ניסן בגלל התחייבויות קודמות. בשנת 1985 הוא התחתן עם איזבל רפאלוביץ'. נולדו להם שתי בנות, וירג'יניה שרה "ג'ינה" (ילידת 1986) וסשה (ילידת 1988), לפני הגירושין. סשה נולדה עם מום בלב ועבר ניתוח משמעותי; סרטו של קסאווטס "ג'ון קיו" הוקדש לסשה, והעיבוד המאוחר יותר שלו לסרט "שומרת אחותי" התבסס בחלקו על סיפורה של סשה בתו. נישואיו השניים של קסאווטס עם הת'ר "קוויני" וולקוויסט, שהופיעה בכמה מסרטיו, כולל תפקיד קטן בסרט היומן כשרה, דמות משנית וחברה הטובה ביותר של אלי המילטון, שגילמה על ידי רייצ'ל מקאדמס. אימו של קסאווטס עצמה, השחקנית ג'ינה רולנדס, מופיעה כאלי המילטון המבוגרת, הנשואה לאלי (המילטון) קלהון. מדיה וקבצים בנושא ניק קסאווטס בוויקישיתוף ניק קסאווטס, במסד הנתונים הקולנועיים IMDb (באנגלית) ניק קסאווטס, באתר "אידיבי", מאגר הידע העברי לקולנוע ישראלי ועולמי ניק קסאווטס, באתר AllMovie (באנגלית) ניק קסאווטס, באתר Rotten Tomatoes (באנגלית) ניק קסאווטס, באתר Box Office Mojo (באנגלית) ניק קסאווטס, במסד הנתונים הקולנועיים KinoPoisk (ברוסית) ניק קסאווטס, באתר MusicBrainz (באנגלית) ניק קסאווטס, באתר Discogs (באנגלית) "Nick Cassavetes". NNDB. נבדק ב-2009-09-19. "Nick Cassavetes." Contemporary Theatre, Film and Television. Vol. 76. Gale, 2007. Gale Biography In Context. Web. 21 Mar. 2011. "Nick Cassavetes". VideoDetective.com. אורכב מ-המקור ב-2010-04-02. נבדק ב-2009-09-10. "What Goes Around, Comes Around". JustinTimberlake.com. אורכב מ-המקור ב-2009-10-05. נבדק ב-2009-09-19. "Nick Cassavetes WPT Celebrity Invitational Profile". World Poker Tour. אורכב מ-המקור ב-2010-04-02. נבדק ב-2009-09-19. "Liam Neeson cut from 'The Hangover Part II'". cnn.com. נבדק ב-2011-04-11. "Nick Cassavetes". Yahoo! Movies. נבדק ב-2009-09-19. Dedications at the end of movies, and what they mean Cassavetes, Nick (Director) (2005-02-08). The Notebook (DVD). United States of America: New Line Home Entertainment. ISBN 978-0-7806-4883-8. נבדק ב-2009-09-19.
סוזן נב

סוזן נב (באנגלית: Suzanne Neve; נולדה ב-6 בספטמבר 1939) היא שחקנית אנגלייה. נב הופיעה בטלוויזיה הבריטית בעיקר בשנות ה-60 של המאה ה-20. בין הופעותיה שיחקה בתפקיד ראשי בסדרה של ה-BBC "דיוקנה של גברת", עיבוד לרומן באותו שם מאת הנרי ג'יימס. על הופעתה זו זכתה בפרס Pye Colour Television Awards. נב נולדה בלונדון שבאנגליה. ב-1962 זכתה להכרת הקהל בתפקיד את'ל בראון בסדרה המבוססת על ספרי "ויליאם" מאת ריצ'מל קומפטון. היא שיחקה בתפקידים ראשיים בסדרת הדרמה "Smuggler's Bay" משנת 1964, ובעיבוד לרומן "הגיבן מנוטרדאם" מ-1966. הפריצה שלה הייתה ב-1967 כששיחקה בתפקיד הולי פורסייט בהפקה המצליחה של ה-BBC "ההגדה לבית פורסייט". אחרי הופעתה בסדרה "דיוקנה של גברת" המשיכה נב לשחק בדרמות טלוויזיוניות, בהן עיבודים לרומנים קלאסיים כגון "בל אמי" (1971). עוד שיחקה בתפקיד מרי, אשתו של קומנדר סטרקר בסדרת המדע בדיוני "UFO" בשנים 1970 ו-1971. בקולנוע הופיע ניב במספר סרטים בהם "Play It Cool" (מ-1962), "Naked Evil" (מ-1966), "Mosquito Squadron" (מ-1969), ובסרט "סקרוג'" (מ-1970). בהמשך חייה עבדה נב כמורה לדרמה. סוזן נב, במסד הנתונים הקולנועיים IMDb (באנגלית) סוזן נב, באתר MusicBrainz (באנגלית) "Suzanne Neve". BFI. נבדק ב-20 באפריל 2018. {{cite web}}: (עזרה) British Broadcasting Corporation (1970). BBC Handbook. British Broadcasting Corporation. p. 36. "Forsyte Saga, The (1967)". BFI. נבדק ב-20 באפריל 2018. {{cite web}}: (עזרה) John Kenneth Muir's Reflections on Film/TV: Cult TV Friday Flashback # 12: Gerry & Sylvia Anderson's UFO: "Confetti Check A-OK"
יוטקה מיקלוש

יוטקה מיקלוש, (במקור עד 1904 יוליה מיליצר, בהונגרית: Miklós Jutka; ברטיואויפאלו, 7 בספטמבר 1884 – קרטיי, צרפת, 18 בפברואר 1976) הייתה משוררת וצלמת יהודייה-הונגרייה. יוטקה מיקלוש נולדה במשפחה יהודית כבתם של אלברט מיליצר ועמליה גרינברגר. במשפחה היו עשרה ילדים. היא מספרת על אביה: "אדם מוזר ופנטסטי, נשמה נודדת, מלא בתוכניות לא מציאותיות. הוא אהב לתבוע, תמיד הפסיד. הוא אהב לבנות ואהב מכונות. כך הפסדנו הכל, שוטטנו במדינה הגדולה של ממלכת הונגריה באימפריה האוסטרו הונגרית, ממחוז ארווה (שבאזור צפון סלובקיה של היום, אז הונגריה) ועד רייקה (שבקרואטיה של היום, אז הונגריה)." אולי בהשפעת הפנטזיות של אביה, היא התחילה לכתוב שירים. בגיל שש עשרה פרסם המשורר וסופר אנדרה וסי את שיריה הראשונים ב"יומן בודפשט" (Budapesti Napló). אנדרה אדי כתב ביקורת על כרך שיריה הראשון בשנת 1905, אך היא התקבלה בברכה ובהתלהבות גם על ידי מרגיט קאפקה ובלה רווס. היא עברה מבודפשט לאוראדיה. בין חבריה ניתן למנות גם את המשורר דיולה יוהאס. באנתולוגיה בשם "המחר" (A Holnap) היא הופיעה כמשוררת (אישה) יחידה בחברתם של אנדרה אדי, מיהאי באביץ', בלה באלאז' ודיולה יוהאס ועוד. בין השנים 1910–1913 שהתה בארצות הברית עם אחת מאחיותיה. היא למדה שם את מלאכת הצילום. כשחזרה לאוראדיה בשנות מלחמת העולם הראשונה היא התקיימה מהצילום. לאחר נפילת הרפובליקה הסובייטית ההונגרית עברה לברלין. למדה שם במאוּת קולנוע ועבדה כעוזרת במאי ליד מספר בעלי מקצוע מעולים. מאוחר יותר התיישבה בפריז במונפרנאס ופתחה סטודיו לצילום. בין חבריה היו מיהאי קארואי ואשתו, לאיוש טיהני, ברטלן פור וג'רג' בלני. בעלה, ואן דן בוש היה מהנדס בלגי שסבל מהרעלה קשה במהלך מלחמת העולם הראשונה. בגלל מחלת בעלה היא עברה איתו לרבאט שבמרוקו. ברבאט עוד התלקחה בה שלהבת המשוררים ותירגמה לצרפתית את שיריהם של משוררים הונגרים, במיוחד את "המחר", כולל את שיריה. השידור הצרפתי של רדיו רבאט הציג יצירות אלה בין אוצרות הספרות העולמית של המאה ה-20. לאחר מות בעלה חזרה לצרפת בשנות ה-60 של המאה ה-20. היא גרה שם עם בתה ונכדיה עד מותה. מצבה הבריאותי מנע ממנה לבקר בהונגריה שנטשה מזמן. שירי יוטקה מיקלוש; זינגר-וולפנר, 1904 למלכות החיים. שירים; זוננפלד, אורדיאה, 1908 המחר. שירים מאת אנדרה אדי, מיהאי באביץ', בלה בלאז', אקוש דוטקה, טמאש אמד, דיולה יוהאס, יוטקה מיקלוש; החברה הספרותית של המחר, אורדיאה, 1908 שירים חדשים של המחר. ספר שני; אוסף, כולל בולדיז'אר קולני; 1909 האדמה מחבקת בחזרה. שירים נבחרים; 1971 חיים וספרות, LII. 38. ארון טוביאש: קלטות שמע שמורות - מיקלוש יוטקה מיקלוש יוטקה בלקסיקון הביוגרפי ההונגרי אוראדיה בזמנים משמחים של שלום Transylvania.ma חלום המחר שימון קמני: המחר מיהאי איליה, מחקר בארקה אונליין חיים וספרות, פטר דמני: ללכת, עם גלויות יאנוש לקפי: נסיעה מקומית, מכפילה A Belügyminisztérium 1904. évi 54152. sz. rendelete. "Születési bejegyzése a berettyóújfalui izraelita hitközség születési akv. 22/1884. folyószáma alatt".
ג'רי קרל

ג'רי לי קרל (באנגלית: Jerry Lee Carl; נולד ב-17 ביוני 1958) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אלבמה. הוא הושבע לתפקידו לאחר שנבחר בבחירות 2020, והחליף בתפקיד את בראדלי ביירן. קרל נולד במוביל שבאלבמה, ובשנת 1977 סיים את לימודיו התיכוניים בתיכון סילקוגה השוכן בעיר בעלת אותו שם. הוא למד במכללה הקהילתית לייק סיטי (הנקראת בהווה "מכללת שער פלורידה") במשך זמן מה, אך נטש את לימודיו הגבוהים כדי לשוב אל ביתו במוביל ולפתוח בקריה עסקית. לאחר שעזב את המכללה הקהילתית, עבד קרל בחברת אלבמה פאוור המספקת חשמל לכ-1.4 מיליון תושבים בדרום אלבמה. לאחר מכן עבד ב"חברת הציוד ברפורד" וכאיש מכירות בארגונים אחדים במוביל. ב-1989 ייסד את החברה "סטט מדיקל" (Stat Medical), עסק בתחום הציוד הרפואי. בהמשך עבד כמנהל בחברת רוטק מדיקל, בטרם הקים חברת פיתוח נדל"ן. בשנת 2003 ייסד חברה נוספת בשם "קרל ושות'", וכעבור זמן מה פתח חברה לייצור ושיווק עצים. קרל התמודד לנציבות מחוז מוביל בשנת 2012. הוא ניצח את מייק דין המכהן בבחירות המקדימות של המפלגה הרפובליקנית באפריל, ונבחר באורח רשמי בבחירות הכלליות בנובמבר. בבחירות 2016 נבחר מחדש לתפקיד. ב-2019 הוסיף להיבחר לנשיא הנציבות. באותה השנה הכריז על התמודדותו לבית הנבחרים של ארצות הברית במחוז הקונגרס הראשון של אלבמה, שהתפנה עם פרישתו של בראדלי ביירן. קרל התמודד מול חבר הסנאט המדינתי לשעבר ביל הייטאוור, חבר בית הנבחרים של אלבמה כריס פרינגל, ושני מתמודדים נוספים בפריימריז הרפובליקנים. לאחר שניצח בסיבוב המכריע של הבחירות המקדימות את ביל הייטאוור, חבר הסנאט המדינתי של אלבמה, ב-14 ביולי 2020 — ביום הבחירות הכלליות גבר על מועמד המפלגה הדמוקרטית ג'יימס אברהרט ונבחר לתפקיד. הוא הושבע לתפקידו ב-3 בינואר 2021, עם התכנסות הקונגרס ה-117 של ארצות הברית. מדיה וקבצים בנושא ג'רי קרל בוויקישיתוף אתר האינטרנט הרשמי של ג'רי קרל בבית הנבחרים האמריקאי (באנגלית) ג'רי קרל, באתר המדריך הביוגרפי של הקונגרס של ארצות הברית (באנגלית) מייקל בראנון, 1,500 jobs coming to Alabama as Amazon plans to open state’s first sorting center, באתר Sylacauga News‏, 5 ביוני 2017 (באנגלית) ברנדון מוזלי, Bill Hightower, Jerry Carl make runoff in 1st Congressional District, באתר Alabama Political Reporter‏, 4 במרץ 2020 (באנגלית)
בלגיה באירוויזיון 1957

בלגיה באירוויזיון 1957 השתתפה עם השיר "Straatdeuntje", שבוצע על ידי הזמר הבלגי, בוביאן סחופן. בשנת 1957, רשות השידור הבלגית הכריזה כי סחופן נבחר לייצג את בלגיה באירוויזיון 1957. בעת ההכרזה, סחופן התגורר בארצות הברית, לכן, לאחר ההכרזה הוא הוטס במהירות חזרה לבלגיה. רשות השידור הבלגית ערכה קדם פרטי לסחופן, "De TV Maakt Muziek", בו הוא מבצע שלושה שירים. מתוך שלושת השירים, נבחר שיר אחד שייצג את בלגיה באירוויזיון. סחופן לא ביצע את השירים בשידור חי אלא הוקרנו על מסך. השיר "Straatdeuntje" זכה בקדם, והפך לשיר הראשון שנשלח על ידי רשות השידור הפלנדרית ולשיר הבלגי הראשון שבוצע בשפה ההולנדית. אירוויזיון 1957 נערך בעיר פרנקפורט, גרמניה. סחופן שובץ ראשון בסדר ההופעות, לפני לוקסמבורג. בזמן הופעתו, על הבמה הוצגו מספר תמונות של רחובות. בנוסף, בקטעי המעבר של השיר, סחופן שרק בליווי של מנגינה שקטה ואיטית. בלגיה זכתה במקום השמיני עם חמש נקודות. LYRICS Eurovision 1957 Results: Voting & Points